Diari Oficial de la Generalitat Valenciana


Sumari del DOGV 7292, del 10-06-2014 (2014/5254)

DECRET 84/2014, de 6 de juny, del Consell, pel qual es modifica l'article 54 del Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/06/06/84/dof/vci/html**

### Dades del document

Número de DOGV
:   7292

Data del DOGV
:   10-06-2014

Secció del DOGV
:   I. DISPOSICIONS GENERALS

Número del document
:   2014/5254


Data del document
:   06-06-2014

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Fòrum Valencià de la Immigració
    * immigració
    * integració social
    * integració dels migrants
    * reglament intern
    * igualtat de tracte
    * drets cívics
    * participació social
    * migrant
    * legislació

DECRET 84/2014, de 6 de juny, del Consell, pel qual es modifica l'article 54 del Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana. [2014/5254]  
PREÀMBUL  
  
En el Diari Oficial de la Comunitat Valenciana de 14 de juliol de 2009 es va publicar el Decret 93/2009, de 10 de juliol, del Consell, pel qual s'aprova el Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana. Este decret regula en l'article 54.1 la composició del Fòrum Valencià de la Immigració.  
L'evolució canviant de la immigració a la Comunitat Valenciana durant els últims cinc anys ha afectat directament el tractament de la integració. S'ha passat d'incidir en l'acollida de persones immigrants diverses culturalment a la busca de la cohesió social entre totes les persones que conviuen a la Comunitat Valenciana. Tot això fa que siga necessària una modificació de la composició del Fòrum Valencià de la Immigració per a adaptar-la a la situació actual de la immigració a la Comunitat Valenciana i fer-la més àgil i capaç de donar respostes més ràpides i eficients.  
En virtut del que s'ha exposat, d'acord amb el que establix l'article 43 de la Llei 5/1983, de 30 de desembre, de la Generalitat, del Consell, conforme amb el Consell Jurídic Consultiu de la Comunitat Valenciana, a proposta de la consellera de Benestar Social i amb la deliberació prèvia del Consell, en la reunió del dia 6 de juny de 2014,  
  
  
DECRETE  
  
Article únic. Modificació de l'article 54 del Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana  
Es modifica l'article 54 del Reglament de la Llei 15/2008, de 5 de desembre, aprovat pel Decret 93/2009, de 10 de juliol, del Consell, que regula la composició del Fòrum Valencià de la Immigració i la seua redacció queda en els termes que figuren en l'annex d'este decret.  
  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 6 de juny de 2014  
  
El president de la Generalitat,  
ALBERTO FABRA PART  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX  
Nova redacció de l'article 54 del Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana  
  
«Article 54. Composició del Fòrum Valencià de la Immigració  
1. El Fòrum Valencià de la Immigració estarà compost pels membres següents:  
a) Presidència: la persona titular de la conselleria competent en matèria de benestar social.  
b) Vicepresidència: la persona titular de la secretaria autonòmica competent en matèria d'immigració.  
c) Vocals:  
1r. Quatre vocals, representants del Consell amb rang de director general, pertanyents a l'àrea de sanitat; educació; ocupació, i integració, inclusió social i cooperació.  
2n. Un vocal, representant de la Federació Valenciana de Municipis i Províncies.  
3r. Tres vocals, representants dels ajuntaments d'Alacant, Castelló de la Plana i València, respectivament.  
4t. Dos vocals, representants de les associacions d'immigrants estrangers amb residència a la Comunitat Valenciana, amb major representativitat en el sector.  
5t. Dos vocals, representants de la diversitat religiosa, amb major representativitat a la Comunitat Valenciana, designats de la manera següent: un, entre la comunitat catòlica per ser la de major representativitat, i l'altre, de forma rotatòria entre les comunitats musulmana, israelita i evangèlica, amb una durada d'un any abans de rotar al següent.  
  
6t. Un vocal, representant de l'Administració de l'Estat, proposat per la Delegació del Govern a la Comunitat Valenciana.  
7m. Dos vocals, representants de les organitzacions sindicals, de caràcter intersectorial, més representatives a la Comunitat Valenciana.  
8u. Dos vocals, representants de les organitzacions agràries amb major representativitat a la Comunitat Valenciana.  
9é. Dos vocals, representants de les organitzacions empresarials, de caràcter intersectorial, més representatives a la Comunitat Valenciana.  
  
d) Secretaria: un funcionari o una funcionària de la direcció general competent en matèria d'integració, amb veu però sense vot, proposat pel president del Fòrum.  
2. Els vocals del Fòrum Valencià de la Immigració seran nomenats per la presidència d'este òrgan col·legiat, a proposta de les entitats representades».


Còpia Permalink ELI